Δημήτρης Καταλειφός

Ο Δημήτρης Καταλειφός (Αθήνα, 22 Μαΐου 1954 - ) είναι Έλληνας ηθοποιός.

Βιογραφία 
Έχει καταγωγή από τη Σέριφο και τη Σμύρνη. Σπούδασε Νομικά και στη Δραματική Σχολή του Πέλου Κατσέλη από την οποία αποφοίτησε το 1975. Έχει συνεργαστεί με διάφορους θιάσους και σκηνοθέτες, μεταξύ των οποίων, ο Αντώνης Αντύπας («Απλό Θέατρο») και ο Σπύρος Ευαγγελάτος («Αμφι-Θέατρο»).

Αποτέλεσε ιδρυτικό μέλος της εταιρίας θεάτρου «Η Σκηνή» και του θεάτρου «Εμπρός» (θεατρικός οργανισμός «Μορφές») στου Ψυρρή(το οποίο με τη λειτουργία του συνέβαλε στην αναμόρφωση της γύρω περιοχής). Και οι δύο αυτές ομάδες υπήρξαν από τους σημαντικότερους θεατρικούς πυρήνες της εποχής τους. Διαλύθηκαν τη δεκαετία του '80 και το 2000 αντίστοιχα.

Παράλληλα, σκηνοθετεί στο θέατρο από το 1998 (Ο Δον Ζουάν έρχεται από τον πόλεμο, Θέατρο «Εμπρός») και διδάσκει χρόνια σε σχολές, μεταξύ των οποίων η Δραματική σχολή του «Εμπρός» (του οποίου υπήρξε ιδρυτικό μέλος), του «Εθνικού Θεάτρου» του «Ωδείου Αθηνών» και του «Πανεπιστημίου Πατρών». Στον κινηματογράφο, σημαντικές εμφανίσεις του υπήρξαν, μεταξύ άλλων, τα Πέτρινα χρόνια (1985) του Παντελή Βούλγαρη και ο Θεόφιλος (1987) του Λάκη Παπαστάθη -για το οποίο τιμήθηκε με το βραβείο Α' ανδρικού ρόλου στο Φεστιβάλ Κινηματογράφου Θεσσαλονίκης. Στο θέατρο, για τη διετία 2002-2004 («Ο ξεριζωμός», «Τρία βήματα πριν»), τιμήθηκε με το Α΄ έπαθλο Αιμίλιος Βεάκης. Για την ερμηνεία του ως Χιού Ο'Ντόνελ στο έργο «Ο ξεριζωμός» (2003) με το Β΄ βραβείο ανδρικού ρόλου, για τον Πάστορα Μάντερς στους «Βρικόλακες» με το Α΄ βραβείο ανδρικού ρόλου, και για τον «Επιστάτη» (2010-11) με το Α΄ βραβείο ανδρικού ρόλου, του περιοδικού Αθηνόραμα. Σημαντικότερες εμφανίσεις του στην τηλεόραση υπήρξαν το Το μινόρε της αυγής (1983-4) του Φώτη Μεσθεναίου και Το 10 της Πηγής Δημητρακοπούλου, για το οποίο τιμήθηκε με το βραβείο Α' ανδρικού ρόλου, «Πρόσωπα 2008».

Γεννήθηκε και μεγάλωσε στη Νέα Σμύρνη και τα τελευταία χρόνια ζει στο Παγκράτι.

Εργογραφία

Κινηματογράφος

Θέατρο

Τηλεόραση

Ραδιόφωνο - Μουσική

Παραπομπές

Εξωτερικοί σύνδεσμοι 
 Cine.gr, Φιλμογραφία:Δημήτρης Καταλειφός
 Εθνικό Θέατρο Ψηφιοποιημένο αρχείο
 Ωδείο Αθηνών , Δραματική Σχολή 
 ΕΡΤ, Εκπομπή: "Στα Άκρα".
 Tospirto, Ο Δημήτρης Καταλειφός μιλάει στον Γιώργο Μητρόπουλο
 Tospirto, Makeing of Επιστάτης
 Tospirto, Ποιος φοβάται τη Βιρτζίνια Γούλφ (YouTube)
 ΕΡΤ, Εκπομπή: "Θεατροπληξία", 2003
 
 Γιώτα Συκκά, O μεγαλύτερος βρυκόλακας είναι η εικόνα Εφημ. Η Καθημερινή, 12/12/04
 Σταύρος Διοσκουρίδης, Το δέκα το καλό Εφημ. LIFO 07/12/17
 Γιώτα Συκκά, Με το θέατρο έγινα καλύτερος άνθρωπος, Εφημ. Η Καθημερινή, 16/12/2007
 Γιάννης Παπαιωάννου (21/01/08) Ένα σοβαρό παιχνίδι Περιοδικό Homme no.55
 Αφροδίτη Γραμμένη, Έχω ακόμη νεανική ορμή και ενθουσιασμό, Εφημ. Το Βήμα, 26/04/2009
 Ιωάννα Κλεφτογιάννη, Ουρές για Μπέκετ στην επαρχία , Εφημ. Ελευθεροτυπία, 22/04/2009
 Κυριακή Τσολάκη, Αφηγητής ενός μοναδικού έρωτα . Εφημ. Μακεδονία, 29/03/09
 Μυρτώ Λοβέρδου, «Βολεύονται όλοι στον μικρόκοσμό τους», Εφημ. Το Βήμα, 12/12/2010

Έλληνες σκηνοθέτες θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί ραδιοφώνου
Καθηγητές του Ωδείου Αθηνών
Καθηγητές Πανεπιστημίου Πατρών
Καθηγητές της Δραματικής Σχολής του Εθνικού Θεάτρου